|  |  |
| --- | --- |
| ПРЕДЛАГАЧ: | Владата на Република Северна Македонија |
| ПРЕТСТАВНИЦИ: | Арјанит Хоџа, министер на министерството за земјоделство, шумарство и водостопанство и    Трајан Димковски, заменик на министерот за земјоделство, шумарство и водостопанство |
| ПОВЕРЕНИЦИ: | Феми Исен, раководител на сектор во Министерство за земјоделство, шумарство и водостопанство  Александар Диље, раководител на сектор во Министерство за земјоделство, шумарство и водостопанство и  Гоце Георгиевски, раководител на сектор во Министерство за земјоделство, шумарство и водостопанство |

ПРЕДЛОГ – ЗАКОН ЗА ПАСИШТА

Скопје, август 2021 година

**ВОВЕД**

**I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ПРЕДЛОГ ЗАКОНОТ**

Стопанисувањето со пасиштата во државна сопственост е уредено со Законот за пасишта од 1998 година кој во меѓувреме е изменуван и дополнуван неколку пати. Имајќи ги во предвид искуствата од досегашната примена на Законот за пасишта, големината на расположивиот фонд од 567.000 ха пасишта во државна сопственост, статусот на пасиштата како добро од општ интерес за државата, промените во останатите прописи од областа на земјоделството кои имаа влијание врз начинот на искористување на пасиштата, се покажа потреба од одредениизмени на политиката во стопанисувањето со пасиштатаи ќе овозможи правилно и законито искористување на пасиштата во државна сопственост со цел да се овозможи на надлежните органи, едноставен, целосен и прецизен увид во податоците за состојбата со пасиштата во државна сопственост, а сето тоа во насока на поефикасно остварување на целите на земјишната и на националната земјоделска политика.

Со предложеното законско решение се предвидуваат усогласени надлежности на Владата на Република Северна Македонија, Министерството за земјоделство, шумарство и водостопанствои на Јавното претпријатие за стопанисување со пасишта како институцикои имаат надлежност во креирањето на политиките за развој на земјоделството а со цел и зголемување на придонесот на пасиштата во државна сопственост во севкупниот развој на земјоделството како една од носечките економски гранки.

**II.ЦЕЛИ, НАЧЕЛА И ОСНОВНИ РЕШЕНИЈА**

Целта што сака да се постигне со донесувањето на овој закон е поцелисходно и порационално искористување на пасиштата како добро од општ интерес, а сето тоа во насока на поефикасно остварување на целите на земјишната политикаи на националната земјоделска политика.

Меѓу другото се очекува да се зголеми и гаранцијата за правилна расределба на пасиштата, почитувајќи ги начелата на законитост и транспарентност во работата а со предложените решенија да се овозможи стабилен извор на финансиики средства.

Се пропишуваат постаки за давање на пасиштата во државна сопственост на користење, кои се спроведливи и соодветни на моменталните состојби, што не е случај во моментов со сегашниот важечки закон.

**III.ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Законот не повлекува финансиски последици врз Буџетот и другите јавни финансиски средства.

**IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ.**

Законот не предизвикува промени во фискалните импликации и не повлекува материјални обврски за субјектите.

**V.** **Скратена постапка за донесување на предлог законот за изменување и дополнување на законот за пасиштата**.

**ПРЕДЛОГ НА ЗАКОН ЗА ПАСИШТА**

1. **ОПШТИ ОДРЕДБИ**

**Член 1**

**Предмет**

1. Со овој закон се уредуваат основањето, организацијата и работењето на Јавното претпријатие за стопанисување со пасишта (во натамошниот текст: ЈП Пасишта), правилата на управување, доделување, продажба, користење, бонитет и класификација на пасиштата, биолошката разновидност, чувањето како природно богатство, прибирањето на дополнителни производи кои се користат како храна на пасиштата, финансирањето, контролата и надзоротот врз стопанисувањето со пасиштата како и други прашања од значење за пасиштата.
2. Работите на управување, унапредување, и користење на пасиштата е дејност од јавен интерес.
3. Со овој закон се регулира и основањето, функционирањето и обврските на Јавното претпријатие за стопанисување со пасишта во државна сопственост (во понатамошен текст ЈП Пасишта).

**Член 2**

**Цел**

1. Цел на овој закон е да обезбеди високо ниво на зачувувањето на биолошката разновидност, чувањето на природните богатства, искористувањето на дополнителните производи кои се користат како храна, стопанисувањето со пасиштата како дејност од јавен интерес врз основа на принципите за сигурност во давањето на услугите, континуитет и квалитет на услугата, трајно сочувување на површината под културата пасишта, зголемување на нивната вредност, обезбедување на контуиниран прираст на тревниот состав според природните услови, како и обезбедување континуирано стопанисување со пасиштата на начин и во обем со кој трајно се одржува и унапредува нивната производна способност за обнова и виталност во интерес на сегашниот и идниот развој на економските и социјалните функции на пасиштата, како и претпазливост и осигурување за спречување на негативниот ефект врз нарушувањето на екосистемот вклучувајки ги случаите кога има научна несигурност во врска со одржувањето на живнотната средина.

**Член 3**

**Субсидијарна примена на закон**

(1) На постапките утврдени со овој закон се применуваат одредбите на прописите за управна постапка и прописите за инспекциски надзор доколку со овој закон поинаку не е уредено.

**Член 4**

**Дефиниции**

1. Одредени изрази употребени во овој закон го имаат следново значење:

* „**Пасиште**“ е земјоделско земјиште обраснато со трева на кое се развива и расте природен биорастетелен свет, вклучувајки ги и пасиште во шума, пасишта што се наоѓа во близина на населено место и служи претежно за изгон, одмор и делумно пасење на добиток.
* **„Биолошката разновидност“** е варијабилност помеѓу живите организми и сите извори на живи екосистеми и еколошки комплекси од кој растенијата се составен дел вклучувајки и разновидност во рамки на видовите, помеѓу видовите и разновидноста на екосистемот.
* **„Животна средина“** е простор со сите живи организми и природни богатсва односно природни создадени вредности нивни меѓусебни односи и вкупниот простор во кој живеаат и се сместени растенијата вклучувајки ги подземните, површинските области, седиментите, почвите вклучувајки ги сите диви видови на флора и фауна и сите нивни меѓусебни односи.
* **„Растенија“** се живи растенија и нивни делови вклучувајки го и семето.
* **„Живи делови на растенијата“** се сите растенија кои растат на пасиштата вклучувајки ги и нивните плодови, цветови, клубени, луковици, ризоми и други подземни делови за репродукција, гранки, листови и семе во ботаничка смисла за сеење и садење.
* **„Економски оператор“** е секој носител на договор за користење на пасишта во државна сопственост без разлика дали станува збор за физичко лице или било кој вид на лице со правен субјективитет.
* **“Користење”** е право да се остварува употребната вредност на пасиштето од страна на економските оператори и сите други непосредни владетели на пасиштето, како што се закупците;
* **“Штетни материи”** во пасишта се материи кои можат да предизвикаат влошување на хемиските, физичките и биолошките својства на почвата, како последица на што се намалува неговата плодност и се попречува неговото користење за пасисшта;
* **“Хидромелиоративни мерки”** се одводнување и наводнување;
* **“Агромелиоративни мерки”** се калцификација, хумификација, мелиоративно ѓубрење, отсолување, гипсирање и противерозивни мерки;
* **“Сопственик”** е правно и физичко лице кое во јавната книга на недвижности е запишано како сопственик на пасиштата;
* **“Помошни објекти“** се градби од цврст или времен карактер кои служат за сместување и засолнување на луѓе и животни кои имаат површина до 500 метри квадратни и максимална висина од 5,5 метри;
* **„Објекти за промоција на земјоделски производи“** се градби за угостителство во кој се врши промоција на земјоделски производи произведени од земјоделска дејност со површина до 500 метри квадратни и максимална висина од 8 метри до хоризонтален венец;
* **„Објекти за спортско рекреативни активности”** се градби во функција на вршење на спортски активности на државни пасиштата издадени под закуп.
* **„Објекти за примарна обработка на земјоделски производи“** се градби наменети за одгледување на животни, за ветеринарно здравство и здравствена заштита на луѓе, за сместување на опрема за одржување на квалитетот на водата и животната средина, лаборатории, за преработка на  примарни земјоделски и сточарски производи, за сместување на опрема за следење на квалитетот и безбедноста на  примарните сточарски и земјоделски прозиводи и на производите добиени од нивна преработка, за сместување и одржување на земјоделска механизација, приклучна опрема и други превозни средства и опрема, настрешници, за складирање, физичко обезбедување, оградување на објекти за примарна обработка на земјоделски производи, прием, чување и пакување на примарни земјоделски и сточарски прозиводи и храна за животни, за администрација поврзана со замјоделската дејност, резервоари за вода, продажен простор за прозиводите добиени од земјоделската дејност, за времено сместување, исхрана, едукација, рекреација и продажба на производи за потребите на домаќинставта на лицата  ангажирани во производството на примарни и преработени земјоделски и сточарски производи,   собирни центри за млеко, печурки и лековити растенија, кланички капацитети, пречистителни станици,  за хидромелиоративни работи и  градби наменети за уредување на пасиштата;
* **“Градба“** е се што настанало со изградба и е поврзано со пасишта, а претставува физичка и техничко-технолошка целина заедно со изградените инсталации, односно опрема;
* **“Корисник на пасиштата во државна сопственост“** е економски оператор кое има склучен договор за закуп, во писмена форма согласно со овој закон;
* **“Поврзани економски оператори“** се економски оператори кои директно поседуваат најмалку 10% од уделите или акциите со право на глас од друго правно лице или има право да назначува и разрешува мнозинство од членовите на органите на управување на друго правно лице;
* **“Поврзани физички лица“** се лица кои се во брак или вонбрачна заедница, деца и родители и лице под старателство на друго физичко лице, како и браќа и сестри, кои преставуваат едно семејно земјоделско стопанство;
* **“Поврзано физичко лице со правно лице“** е лице кое директно поседува најмалку 10% од уделите или акциите со право на глас во правното лице или има право да назначува и разрешува мнозинство од членовите на органите на управување на правното лице и
* **“Индиректно поврзани лица во правни лица“** се сметаат физички и правни лица и членовите на органите на управувањето и членовите на органите на надзорот кои по основ на удели и акции посредно се поврзани со други физички и правни лица и не се доминантни сопственици на повеќе од половината на капиталот и на тој начин не го контролираат мнозинството на уделите или акциите во правното лице.
* **„Напасување“** е активноста за исхрана на животните на отворено на пасишта во државна или приватна сопственост. Напасувањето може да биде индивидуано и колективно.
* **„Индивидуално напасување“** активноста за исхрана на животните на отворено на пасишта во државна сопственост со кој ЈП Пасишта има случено договор за напасување на животни со еден еден економски оператор регистриран во ЕРЗС, или сопственик на приватно пасиште кои има доказ за сопственост или довор за закуп со друг економски оператор за напасување на животни кај еден економскиот оператор кој има доказа за сопственост на тоа пасиште.
* **„Колективно напасување“ е** активноста за исхрана на животните на отворено на пасишта во државна сопственост со кој ЈП Пасишта нема склучено договор за индивидуално напасување.
* **„Инвентаризација на пасишта“** се последователни активности за определување на биолошката и нутритивна вредност на пасиштата врз основа на аналитички и научни методи.

1. **ЦЕЛИ НА ЗАКОНОТ**

**Член 5**

**Цели на законот**

(1) Цели на овој закон се:

* + со стопанисувањето на пасиштата како дејност од јавен интерес, треба да се почитуваат следните принципи : сигурност во давањето на услугите, континуитет и квалитет на услугата.
  + трајно да се сочува површината под пасишта, да се зголеми нивната вредност и да се обезбеди контуиниран прираст на тревниот состав според природните услови, и   
    - да се обезбедит континуирано стопанисување со пасиштата на начин и во обем со кој трајно се одржува и унапредува нивната производна способност, биолошка разновидност, способност за обнова и виталност во интерес на сегашниот и идниот развој на економските, еколошките и социјалните функции на пасиштата, притоа да не се наруши екосистемот.

1. **НАДЛЕЖНОСТИ**

**Член 6**

**Министерството за земјоделство, шумарство и водостопанство**

1. Министерството за земјоделство, шумарство и водостопанство е надлежен орган за креирање на политиките во областа на стопанисувањето, користење и управување со пасиштата, пренамена на пасишта во друг вид на култура, за постапките за доделување на користење на пасиштата во државна сопственост, спроведување на постапка за продажба и отуѓување на пасишта, определува правила на нивно уредување и чување, носење на програма за заштита, унапредување и развој на пасиштата и нивната биолошка разновидност.
2. Министерството за земјоделство, шумарство и водостопанство е надлежен орган за спроведување на надзор на одредбите од овој закон, и ја спроведува прекршоната политика.

**Член 7**

**Државна комисија за доделување на пасишта во државна сопственост**

1. Владата на Република Северна Македонија на предлог на Министерот за земјоделство, шумарство и водостопанство формира комисија за доделување на пасишта во државна сопственост.
2. За членови на Комисија од став еден од овој член се именуваат претставници:

- Влада на Република Северна Македонија еден член

- Министерство за земјоделство, шумарство и водостопанство три члена

- Ј.П Пасишта три члена

1. Претседател на Комисијата е претставник од ЈП Пасишта.
2. Комисија од став (1) од овој член има мандат од четири години

(4) За работата комисијата добива годишен надоместок кој го определува Владата на Република Северна Македонија на предлог на министер за земјоделство, шумарсво и водостопанство.

(5) Висината на надоместокот од став (4) од овој член не смее да биде поголем од три пресечни нето плати, исплатени во текот на последната година.

(6) Средстава за надоместокот се исплаќат од буџетот на ЈП Пасишта врз основа на решение на директорот на ЈП Пасишта.

(7) За својата работа комисијата од став (1) на овој член, во рок од 30 дена од денот на именувањето на членовите донесува деловник за работа на комисија, кој се објавува во “Службен Весник на Република Северна Македонија”.

**Член 8**

**Национални паркови**

* + 1. ЈП Пасишта пред започнување на постапката за доделување на пасиштата во државна сопственост обезбедува мислење од Национални паркови надлежни за управување со територијата за која се објавува огласот или повикот.
    2. ЈП Пасишта со Националните паркови склучува Меморандум за соработка.

**Член 9**

**Државен испекторат за земјоделство**

1. Државен испекторат за земјоделство преку државните инспектори за земјоделство е надлежен за спроведување на инспекциски надзор врз одредбите на овој закон.
2. **ЈП ПАСИШТА**

**Член 10**

**Јавно претпроијатие Пасишта**

(1) ЈП Пасишта е Јавно претпријатие во државна сопственост формирано согласно прописите од областа на јавните претпријатија и има својство на правно лице.

(2) Полниот назив на Јавно претпријатие за стопанисување со пасиштата во државна сопственсот на Република Северна Македонија.

(3) Називот на претпријатието во меѓународно-правниот промет е Public enterprise for pasture management in state ownership of the Republic of North Macedonia

(4) Седиштето на претпријатието е во Скопје.

**Член 11**

**Надлежност**

1. ЈП Пасишта е надлежно за:

* спроведување на политиките во областа на стопанисување, користење и управување со пасиштата,
* врши инвентаризација на пасишта во државна сопственост
* давање предлог со слободни површини за доделување на пасишта по јавен оглас или повик.
* воведување во владение на економските оператори за пасиштата во државна сопстеност на договорите за кој е склучен договор за користење на пасиштата,
* наплатува надоместок од прибирање на закупните врз основа на договорите за користење на пасиштата во државна сопстеност,
* наплатува на надоместоци за прибирање за лековити и ароматични растенија, и други растителни видови кои се прибираат на површини на пасишта во државна сопственост.
* ги спроведува правилата за уредување и чување на пасишта, спроведување на програма за заштита, унапредување и развој на пасиштата и нивната биолошка разновидност
* ги обезбедува и ги чува пасиштата
* предлага мерки за збогатување на вредноста и бонитетот на пасиштата.
* водење на Регистар на пасишта во државна сопственост
* ја реализира програмата за пасишта
* предлага мерки за мониторинг за заштита на болести кај животните.
* дава согласност за поставување на пчелни семејства на пасиштата во државна сопственост.

**Член 12**

**Раководење на ЈП Пасишта**

1. Co ЈП Пасишта раководи Управен одбор. Членовите на Управниот одбор ги именува и разрешува Владата на Република Северна Македонија.
2. Управниот одбор е составен од пет члена.
3. Мандатот на членовите на Управниот одбор е четири години.
4. За членовите на Управниот одбор следува месечен надоместок
5. Висината на надоместокот од став (3) од овој член го определува Управниот одбор по преходна соглсност Владата на Република Северна Македонија.
6. Управниот одбор во рок од 30 дена од денот на нивното именување носи деловник за работа.

**Член 13**

**Директор**

(1) За директор и за заменик на директорот на ЈП Пасишта може да биде избрано лицe коe ги исполнува следниве услови:

* е државјанин на Република Северна Македонија;
* во моментот на именувањето со правосилна судска пресуда не му е изречена казна или прекршочна санкција забрана за вршење на професија, дејност или должност;
* има стекнати најмалку 240 кредити според ЕКТС или завршен VII/1 степен образование;
* има минимум пет години работно искуство;
* поседува еден од следниве меѓународно признати сертификати за активно познавање на англискиот јазик не постар од пет години:
* ТОЕФЕЛ (TOEFEL) - најмалку 74 бода,
* ИЕЛТС (IELTS) - најмалку 6 бода,
* ИЛЕЦ (ILEC) (Cambridge English: Legal) - најмалку Б2 (B2) ниво,
* ФЦЕ (FCE) (Cambridge English: First) - положен,
* БУЛАТС (BULATS) - најмалку 60 бода или
* AПТИС (АPTIS) - најмалку ниво Б2(B2).

1. Мандатот на директорот и заменик директорот од став (1) од овој член трае четири години, со можност за повторен избор.

**Член 14**

**Одговорност на директор**

Директорот ЈП Пасишта во рамките на своите надлежности е одговорен за ефикасно работење на претпријатијето и координацијата на активностите од областа на пасиштата.

**Член 15**

**Надлежности на директорот**

(1) Директорот на ЈП Пасишта ги врши следниве работи:

* раководи со Управниот одбор на ЈП Пасишта,
* се грижи и е одговорен за законито, стручно и ефикасно извршување на работите од надлежност на ЈП Пасишта,
* ги донесува актите за организација и систематизација на работите и задачите на ЈП Пасишта по претходна согласнот на Управниот одбор на ЈП Пасишта,
* донесува Годишен план за работа на ЈП Пасишта
* донесува други акти во врска со работата и работењето на ЈП Пасишта,
* одлучува за вработување, распоредување и за правата и должностите на вработените,
* донесува годишен финансиски извештај за работењето на ЈП Пасишта,
* потпишува договор за соработка со Министерстово за земјоделство, шумарство и водостопаство за спроведување на независна и ефикасна внатрешна ревизија,
* обезбедува спроведување на активностите од областа на пасиштата,
* склучува договори со физички и правни лица во рамките на своите надлежности;
* раководи со персоналот и годишниот буџет на ЈП Пасишта согласно со одредбите од овој закон и
* врши други работи во врска со работата на ЈП Пасишта.

(2) Годишниот план за работа на ЈП Пасишта директорот го доставува до Владата на Република Северна Македонија за одобрување преку министерството за земјоделство, шумасртво и водостопанство, најдоцна до 31 декември во тековната за наредната година.

(3) Годишниот извештај за работењето на ЈП Пасишта директорот го доставува до Владата на Република Македонија за одобрување, најдоцна до 31 март во тековната година.

(4) Директорот со писмено овластување може да пренесе одделни негови надлежности на други вработени во ЈП Пасишта.

**Член 16**

**Разрешување**

* + 1. Директорот и заменик на директорот на ЈП Пасишта може да биде разрешен пред истекот на мандатот за кој е именуван во следниве случаи:
* на негово барање и на барање на Владата на Република Северна Македонија
* ако настане некоја од причините поради кои, според прописите за работните односи, му престанува работниот однос по сила на закон и не постапува согласно со законодавството на Република Северна Македонија.

**Член 17**

**Заменик – директор**

(1) Директорот на ЈП Пасишта има заменик кој го именува и разрешува Управниот одбор на предлог на Владата на Република Северна Македонија.

(2) Мандатот на заменик-директорот трае четири години, со можност за повторен избор.

(3) Заменик-директорот го заменува директорот на ЈП Пасишта во случај на негово отсуство и врши работи кои ќе му бидат доверени од страна на директорот.

**Член 18**

**Организација на ЈП Пасишта**

(1) Стручните, административно-техничките, помошните и други работи ги вршат вработените во стручните служби на ЈП Пасишта.

(2) На вработените лица во ЈП Пасишта кои имаат статус на јавни службеници во однос на правата, должностите и одговорностите од работен однос се применува Законот за вработените во јавениот сектор.

(3) На вработените во ЈП Пасишта кои вршат помошни и технички работи во однос на правата, должностите и одговорностите од работен однос се применува Законот за работни односи.

(4) Внатрешната организација на ЈП Пасишта ја утврдува директорот со актите за внатрешна организација и систематизација на работите и задачите по претходна согласност на управниот одбор, Министерството за земјоделство, шумарство и водостопанство како и Министерството за информатичко општество и администратција во делот на усогласеноста на описите на работните места на административни службеници со овој закон и со Каталогот на работни места во јавниот сектор.

**Член 19**

**Финансирање на ЈП Пасишта**

 (1) Средствата за финансирање на работата на ЈП Пасишта се обезбедуваат од:

- Буџетот на Република Северна Македонија,

- сопствени приходи,

- Буџетот на Европската унија во согласност со критериумите пропишани во билатералните договори склучени меѓу Република Северна Македонија и Европската унија и

- донации и други извори утврдени со закон.

**V. НАПАСУВАЊЕ И КЛАСИФИКАЦИЈА НА ПАСИШТА**

**Член 20**

**Регистар на пасишта**

(1) ЈП пасишта води регистар на пасишта во државна сопственост.

(2) Регистарот особено содржи податоци за географската височина, големина и кондиција на пасиштата во однос на бонитетот на пасиштата, како и податоци за статусот со инвентаризацијата на пасиштата.

(3) Министерот за земјоделство, шумарство и водостопанство ги пропишува начинот и постапката на водењето како и формата и содржината на регистарот од став (2) на овој член.

(4) Сите пасишта за кои е спроведена постапка на инвентаризација, а за кои нема склучено договор за закуп, ЈП пасишта задолжително ги предлага до Министерството за земјоделство, шумарство и водостопанство за објавување на Јавен оглас.

(5) За пасишта од став (4) од овој член се спроведува задолжително постапка на јавен оглас.

(6) Минималната висина на надоместокот за договорот за закупнина на пасиштето ги определува Владата на Република Северна Македонија еднаш во годината на предлог на министерот за земјоделство, шумарство и водостопанство.

**Член 21**

**Доделување на не-инвенторизирани пасишта**

(1) Сите пасишта за кои не е завршена постапката за инвенторизација, а се во блокови поголеми од 10 ха. ЈП пасишта може да склучи договор за закуп на пасиштето по предходно спроведена постапка на јавен повик.

(2) Договорите од став (1) на овој член неможат да бидат подолги од 5 години.

(3) Површините под пасишта за кои е склучен договор за закуп по јавен повик задолжително се вклучуваат во Програмата за инвенторизација од член 19 од овој закон.

(4) По спроведената инвенторизација од став (1) од овој член ЈП Пасишта склучува аненкс на договори со економските опреатори за склучените договори за закуп на пасиштата за површините за кои е спроведена инвенторизација и бонитирање на пасиштата доколку висината на закупнина по спроведената инвенторизација и бонитирање е повисоко од основниот договор.

(5) ЈП пасишта започнатата инвенторизација од став (3) на овој член мора да ја заврши во рок од 5 години од годината на вклучувањето на пасиштето во програмата од став (3) на 0вој член.

**Член 22**

**Годишна програма за инвенторизација на пасишта**

(1) Влада на Република Северна Македонија на предлог на Министерството за земјоделство, шумарство и водостопанство ја носи Годишната програма за инвенторизација на пасиштата.

(2) Во инвенторизација задолжително се вклучуваат сите пасишта во државна сопственост

(3) Прогарама за инвенторизација се финансира од Буџетот на ЈП Пасишта, Буџетот на Република Северна Македонија и од странски донатори.

**Член 23**

**Стручна комисија за одредување на бонитет на пасишта**

(1) За одредување на бонитет на пасиштата се формира една или повеќе стручни комисии за бонитирање на пасиштата (во натамошниот текст: Стручната комисија) која се состои од експерти од областа на систематика на растенија, физиологијата на растенијата и исхрана на домашни животни.

(2) Стручната комисија е постојано стручно тело во кое задолжително членуваат по најмалку по два експерти од областите од ставот (1) на овој член. Со Стручната комисија претседава службено лице од ЈП пасишта кое е одговорно за водење и комплетирање на постапките од надлежност на комисијата. Бројот на членовите на комисијата е 7 члена.

(3) Мандатот на комисијата е пет години.

(4) Експертите од ставот (1) на овој член треба да ги исполнуваат следниве услови:

- во областа на систематика на растенија на ниво на квалификациите VIII според Македонската рамка на квалификации, научно подрачје природно математички науки – биологија, биохемија, или научно подрачје биотехнички науки растително производство со најмалку десет години искуство во струката

- во областа на физиологија на растенијата на ниво на квалификациите VIII според Македонската рамка на квалификации, научно подрачје биотехнички науки - растително производство или научно подрачје природно-математички науки – биологија и-или биохемија со најмалку по десет години искуство во струката;

- во областа на исхрана животни на ниво на квалификациите VIII според Македонската рамка на квалификации, научно подрачје на биотехнички науки ветеринарна медицина или сточарство со најмалку десет години искуство во струката;

(5) Стручната комисија спроведува инвенторизација и прави бонитирање на пасиштето за која ја спроведува постапката.

(6) Стручната комисија дава извештаи до директорот/управниот одбор за бонитетот на пасиштето со предлог-мерки за унапредување на вредноста на пасиштето.

(7) Членовите на стручната комисија не можат да бидат поврзани со економските оператори кои имаат склучено договор за закуп по пат на јавен повик и јавен оглас во смисла на судир на интереси. За спречување на судир на интереси, соодветно се применуваат прописите за спречување на корупцијата и судир на интереси. Во постапката на инвенторизација и бонитирање, членовите на стручната комисија потпишуваат изјава за непостоење на судир на интереси.

(8) Стручната комисија со решение ја формира директорот на ЈП пасишта-Управниот одбор.

(9) Стручната комисија е одговорна за спроведеното оценување на инвенторизацијата и бонитирањето и дадениот предлог за бонитетот на пасиштето.

(10) Стручната комисија спроведува независна, јасна и објективна евалуација на пасиштето врз основа на процедури и постапки како и врз основа на постоечките научни и технички сознанија, достапни во времето на евалуацијата на пасиштето.

(11) Трошоците за работа на стручната комисијата се утврдуваат врз основа на бројот на спроведени оценувања на пасиштата, спроведените детерминации на растенијата и растителните видови како и составот на тие видови и потребата за задоволување на потребите на животните кои ја користат пашата, висината ја утврдува Владата на Република Северна Македонија-Управниот одбор, а средствата ќе се реалзиираат преку Програмата за инвенторизација и ќе се користат за намената за која се уплатени во целост.

(12) Процедуралните правила за работа на стручната комисија од овој член ги пропишува министерот за земјоделство, шумарство и водостопанство.

**Член 24**

**Размена на податоци**

(1) За реализција на целите од овој закон во стопанисувањето со пасиштата во државна сопственост, ЈП за пасишта во континуитет ќе разменува податоци со МЗШВ, Агенција за катастар на недвижности, Агенција за финансиска поддршка во земјоделството и руралниот развој и Агенцијата за храна и ветерина.

(2) За размена на податоците од став 1 ЈП Пасишта ќе потпише меморандум за соработка со институциите од став (1) од овој член.

**Член 25**

**Индивидуално напасување**

(1) Индивидуалното напасување го спроведуваат економски оператори кои имаат договор за закуп на пасиште во државна сопственост

(2) По исклучок од став (1) од овој член индивидуално напасување економски оператор може да извршуваа и на пасишта во приватна сопственост.

(3) Економскиот оператор од став (2) од овој член доказот за сопственост на пасиштето го доставуваа до ЈП Пасишта во рок од 30 дена

(4) ЈП Пасишта донесува Решение со кое економскиот оператор се ослободува од плаќање надоместок за колективно напасување.

(5) Економскиот оператор кој ќе достави доказ до ЈП Пасиште за шталско одгледување на добитокот ЈП Пасишта со Решение го ослободува економскиот оператор од плаќање надоместок за колективно напасување.

(6) Против Решението од став (5) од овој член економскиот оператпор може да поднесе жалба до Министерството за земјоделство, шумарство и водостопанство.

(7) Постапката за ослободување и дополнителните документи од став (2) и став (5) од овој член ја пропишува министерот за земјоделство, шумарство и водостопанство.

**Член 26**

**Колективно напасување**

(1) Сите површини кои се под култура пасишта а кои не се опфатени со договор зазакуп по пат на јавен оглас или јавен повик се предмет на колективно напасување.

(2) Колективното напасување може да спроведуваат сите земјоделски стопанства кои се запишани во Единствениот Регистар на Земјоделски Стопанства – во понатамошен текст ЕРЗС, а кои имаат пријавено капацитети за сточарско производство или производство на примарни земјоделски производи од анимално потекло.

(3) Земјоделските стопанстна кои спроведуваат колективно напасување од став (2) на овој член плаќаат колективна пашарина во висина од 0,25% од просечна нето плата исплатена за минатат година во Република Северна Македонија по грло ситен добиток, и 1% од просечна нето плата исплатена за минатата година во Република Северна Македонија по грло крупен добиток.

(4) Пашарината од став (3) на овој член се уплатува најдоцна до 15-ти Март во тековната година за предходната година на сметка на ЈП пасишта.

* + - 1. **ДОДЕЛУВАЊЕ НА ПАСИШТАТА ВО ДРЖАВНА СОПСТВЕНОСТ**

**Член 27**

**Промет и користење на пасиштата во државна сопственост**

1. Во име на Република Северна Македнија пасиштата во државна сопственост на користење ги дава ЈП Пасишта, на начин и под услови предвидени со овој закон.
2. Пасиштата во државна сопственост може да се даваат на користење по пат на закуп.
3. Пасиштата дадени на користење, согласно со ставот (3) од овој член не смее да се даде во подзакуп и плодоуживање.

**Член 28**

**Закуп**

1. Пасиштата во државна сопственост може да се дава во закуп по пат на јавен оглас со прибирање на понуди и со непосредна спогодба во случаите од членот 55 на овој закон.
2. Пасиштата од членот 23 на овој закон може да се даде во закуп, и тоа за:

* за напасување на ситни и крупни преживни животни до 10 години,
* за напасување на коњи и други копитарии до 10 години
* спортско-рекреативни активности и рурален туризам до 30 години,
* преработка на  примарни сточарски производи, продажен простор за прозиводите добиени од земјоделската дејност, за сместување, исхрана, едукација, рекреација и продажба на производи за потребите на домаќинставта на лицата  ангажирани во производството на примарни и преработени сточарски производи, собирни центри за млеко, печурки и лековити растенија до 30 години.

1. Пасиштата во државна сопственост кое претставува блокови со природни граници, се дава под закуп како целина, освен доколку Пасиштата во државна сопственост се доделува во постапка со прибирање на понуди или во постапка за површини до 10 ха.

**Член 29**

**Закупнина**

1. За Пасиштата во државна сопственост дадени под закуп се плаќа годишна закупнина најдоцна до 31 јули во тековната година за претходната година
2. За Пасиштата во државна сопственост кое по пат на јавен оглас или јавен повик ќе се додели во закуп на физичко лице на возраст до 40 години или на трговско друштво со управител или извршен директор на возраст до 40 години, обврската за плаќање на закупнина од страна на закупецот настапува три години по влегувањето во сила на договорот за закуп.
3. По исклучок од ставот (2) на овој член, доколку економскиот оператор во периодот до три години по влегувањето во сила на договорот за закуп го промени управителот или извршниот директор со лице на возраст над 40 години, обврската за плаќање на закупнина ќе се смета дека  настапила од денот на влегувањето во сила на договорот за закуп.
4. Економски оператор од ставот (3) на овој член е должно да ја плати закупнината за периодот од влегувањето во сила на договорот за закуп до денот на промената на управителот или извршниот директор во рок од 30 дена од денот на промената.
5. За Пасиштата во државна сопственост дадено под закуп, кое најмалку десет години пред склучувањето на договорот не било издадено во закуп, обврската за плаќање на закупнина од страна на закупецот настапува една година по влегувањето во сила на договорот за закуп.

**Член 30**

**Можност за изградба на пасиштата во државна сопственост дадено под закуп**

1. На Пасиштата во државна сопственост што е предмет на закуп можат да се градат само објекти кои ќе бидат во функција на намената за која е дадено пасиштето и за кои ќе се издаде одобрение за изградба согласно со овој закон.

**Член 31**

**Постапка по јавен оглас за површини до 10 хектари**

1. Министерот распишува јавен оглас за давање во закуп на пасиштата во државна сопственост за површини до 10 хектари, по претходно добиена согласност од Владата на Република Северна Македонија.
2. Постапката за давање на Пасиштата во државна сопственост во закуп ја спроведува Комисија од член (6) од овој закон
3. Начинот на работа на комисијата во постапките по распишани јавни огласи и постапките со прибирање на понуди за давање под закуп на пасиштата во државна сопственост ја пропишува министерот.

## ****Член 32****

**Постапка по јавен оглас за површини над 10 хектари**

1. Министерот распишува јавен оглас за давање во закуп на пасиштата во државна сопственост за површини над 10 хектари по пат на  јавно наддавање, по претходно добиена согласност од Владата на Република Северна Македонија.
2. Постапката за давање на Пасиштата во државна сопственост во закуп за површини над 10 хектари ја спроведува Комисија формирана согласно со членот 6 овој закон.

**Член 33**

**Начин на содржина на огласот за површини до 10 хектари**

1. Јавниот оглас од членот 27 став 1 на овој закон се објавува во најмалку три дневни весници кои се издаваат во Република Северна Македонија од кои во еден од весниците што се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик.
2. Јавниот оглас ги содржи следниве податоци:
   * површина во хектари што се дава под закуп,
   * максималната површина во хектари што може да ја добие еден понудувач по огласот во однос на понудените катастарски парцели,
   * катастарски податоци содржани во имотниот, односно поседовниот лист или податоци за тоа каде се објавени истите,
   * намена на Пасиштата,
   * службености и други товари на пасиштата,
   * времетраење на закупот согласно со членот 24 од овој закон,
   * почетна цена по еден хектар согласно со членот 32 од овој закон и
   * рок за поднесување на понудите.
3. Рокот за поднесување на понудите не може да биде пократок од 15 ниту подолг од 30 дена од денот на објавувањето на огласот.

**Член 34**

**Начин на објавување и содржина на огласот за површини над 10 хектари**

1. Јавниот оглас од членот 28 став 1 на овој закон се објавува во најмалку три дневни весници кои се издаваат во Република Македонија, од кои во еден од весниците што се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик и во „Службен весник на Република Северна Македонија“.
2. Јавниот оглас се објавува на најмалку половина од една страница во дневен весник.
3. Рокот за пријавување на учество на јавниот оглас не може да биде пократок од 20 дена ниту подолг од 60 дена, од денот на објавувањето на јавниот оглас.
4. По однос на пресметувањето на роковите од став 3 на овој член во предвид се зема денот на објавување на јавниот оглас во „Службен весник на Република Северна Македонија“.
5. Јавниот оглас од ставот 1 на овој член особено ги содржи следните податоци:
   * површина во хектари што се дава под закуп;
   * катастарски податоци содржани во имотниот лист или податоци за тоа каде се објавени истите;
   * намена на Пасиштата;
   * службености и други товари на пасиштата;
   * времетраење на закупот согласно членот 24 на овој закон;
   * состојба во која се наоѓа пасиштето;
   * почетна цена по еден хектар согласно членот 32 овој закон;
   * рокот за поднесување и начинот на поднесување на пријавите за учество на јавното наддавање;
   * времето на започнување и времетраењето на јавното наддавање;
   * условите за учество на јавно наддавање за странските физички и правни лица;
   * банкарска гаранција за учество на јавното наддавање која е во износ на понудената шестмесечна закупнина, и сметка на која се уплатува банкарската гаранција;
   * начинот и постапката за спроведување на наддавањето (начин на легитимирање на учесниците на јавно наддавање, потребен број на учесници согласно со закон, и крајот на јавното наддавање, рокот за уплата на најповолната понуда, рокот за враќање на банкарската гаранција за учество на јавното наддавање);
   * други податоци кои би биле предвидени со јавниот оглас.

## ****Член 35****

**Потребна документација за учество на јавен оглас за површини над 10 хектари**

(1) Учесниците на јавниот оглас за давање на пасиштата во државна сопственост во закуп за површини над 10 хектари се должни да достават:

а) за правни лица:

* + пријава (образец од ЈП Пасишта);
  + доказ (акт) издаден од Централниот регистар на Република Северна Македонија за извршениот упис во трговскиот регистар или од друг надлежен орган за упис на правните лица;
  + доказ за намирени обврски по однос на даночни обврски и придонеси по основ на: персонален данок на доход, данок на додадена вредност, данок на добивка, придонеси од задолжително социјално осигурување;
  + бизнис план кој содржи основни податоци за учесникот, целта за која ќе го користи пасиштето, применета технологија, број на вработени, пазарни аспекти, очекувани економски резултати;
  + изјава (заверена на нотар) од основачите и одговорното лице во правното лице дека не биле основачи или управители на правното лице кое користело пасиште во државна сопственост под закуп, а кое не ги исполнило обврските од тој договор;
  + банкарска гаранција за учество на јавен оглас во висина на понудена шестмесечна закупнина и
  + друга потребна документација утврдена во јавниот оглас.

б) за физички лица:

* + пријава (образец од ЈП Пасишта);
  + доказ за намирени обврски по однос на даночни обврски и придонеси по основ на: персонален данок на доход, данок на додадена вредност, данок на добивка, придонеси од задолжително социјално осигурување;
  + фотокопија од лична карта;
  + потврда за упис во единствениот регистар на земјоделски стопанства, решение за регистриран вршител на земјоделска дејност или доказ од централен регистар за регистриран трговец поединец;
  + програма за користење на пасиштето која содржи основни податоци за семејството, техничко-технолошка опременост, целта за која ќе го користи пасиштето, пазарни аспекти;
  + изјава за веродостојноста на податоците дадени со пријавата заверена на нотар;
  + изјава заверена на нотар дека не бил основач или одговорно лице во правното лице кое користело пасиште во државна сопственост под закуп, а кое не ги исполнило обврските од тој договор;
  + банкарска гаранција за учество на јавен оглас во висина на понудена шестмесечна закупнина и
  + друга потребна документација утврдена во јавниот оглас.

1. Некомплетни и ненавремено доставени пријави на јавниот оглас нема да се разгледуваат.
2. Во јавниот оглас за давање на пасиштата во државна сопственост во закуп за површини над 10 хектари може да биде утврдена и друга документација и тоа:
   * доказ од надлежен орган за висината на годишен обрт на капитал на правното лице кое ќе се пријави на Јавниот оглас или на основачот на правното лице/подружницата кое е регистрирано во Република Саверна Македонија, доколку основачот е странско правно лице;
   * доказ од надлежен орган за бројот на вработени лица во правното лице кое ќе се пријави на Јавниот оглас или на оснивачот на правното лице/подружницата кое е регистрирано во Република Северна Македонија, доколку основачот е странско правно лице;
   * изјава за висината на инвестициите на Пасиштата предмет на Јавниот оглас и
   * изјава за бројот на планирани вработувања.

**Член 36**

**Почетна цена**

* + 1. Почетната цена по хектар во постапка по јавен оглас за површини до 10 хектари е во висина од 2,5% од просечна нето плата исплатена за минатат година во Република Северна Македонија но не помалку од 10 евра во денарска противвредност, по среден курс на Народната банка на Република Македонија на денот на уплатата.
    2. Почетната цена по хектар во постапка по јавен оглас за површини над 10 хектари е во висина од 5% од просечна нето плата исплатена за минатат година во Република Северна Македонија но не помалку од 20 евра во денарска противвредност, по среден курс на Народната банка на Република Македонија на денот на уплатата.
    3. Доколку предмет на јавен оглас е блок со природни граници формиран од повеќе катастарски парцели со различна географска целина составена од повеќе блокови со природни граници, се утврдува просечна почетна цена по хектар сразмерно на површината на катастарските парцели со различна катастарска класа кои го сочинуваат блокот со природни граници, односно географска целина составена од повеќе блокови со природни граници.

**Член 37**

* + 1. Право на учество на јавниот оглас за површини до 10 хектари и за површини над 10 хектари и на поднесување на понуди во постапка со прибирање на понуди имаат економските оператори и странски правни лица.
    2. Поврзаните лица од членот 4 од овој закон имаат право на учество на јавниот оглас и поднесување на понуди во постапка со прибирање на понуди да достават само една понуда за учество.
    3. Екомските оператори од ставот (1) на овој член доколку учествуваат во постапки за површини над три хектари треба да се регистрирани вршители на земјоделска дејност и/или да се трговец поединец на кои земјоделското производство или преработката на примарни земјоделски производи им е приоритетна дејност, односно да се запишани во единствениот регистар на земјоделски стопанства доколку учествуваат во постапки за површини до 10 хектари.
    4. Странските правни лица од ставот 1 на овој член, имаат право да учествуваат на јавен оглас доколку имаат регистрирано подружници во Република Северна Македонија.
    5. На домашните и странските правни лица или нивните подружници земјоделското производство или преработка на примарни земјоделски производи да им е претежна дејност или Пасиштата им е потребно за вршење на научно-истражувачки дејности.
    6. Право на учество на јавниот оглас и на поднесување на понуди во постапка со прибирање на понуди немаат лицата од ставот 1 на овој член кои ги немаат намирено обврските по основ на закупнина по претходно склучени договори за закуп на пасиштата во државна сопствност, земјоделско земјиште во државна сопственост и даночни обврски и придонеси по основ на: персонален данок на доход, данок на додадена вредност, данок на добивка, придонеси од задолжително социјално осигурување.
    7. Право на учество на огласот немаат правни лица за кои е отворена стечајна постапка, ликвидациона постапка.
    8. Право за учество на јавен оглас за давање под закуп на пасишта во државна сопственост за површини до 10 хектари имаат лицата од ставот (1) на овој член кои немаат склучено важечки договор за закуп со ЈП пасишта за вкупна површина над десет хектари.

**Член 38**

**Потребна документација за учество на јавен оглас за површини до 10 хектари**

(1) Учесниците на јавниот оглас за давање на пасиштата во државна сопственост во закуп за површини до 10 хектари се должни да достават:

а) за правни лица:

* понуда (образец од ЈП Пасишта),
* доказ (акт) издаден од Централниот регистар на Република Северна Македонија за извршениот упис во трговскиот регистар или од друг надлежен орган за упис на правните лица,
* доказ за намирени обврски по однос на даночни обврски и придонеси по основ на: персонален данок на доход, данок на додадена вредност, данок на добивка, придонеси од задолжително социјално осигурување,
* доказ за намирени обврски по однос на подмирени обврски од закуп на земјоделско земјиште во државна сопственст,
* бизнис план кој содржи основни податоци за учесникот, целта за која ќе го користи пасиштето, применета технологија, број на вработени, пазарни аспекти и очекувани производно-економски резултати и износ на планирана инвестиција,
* изјава дадена под целосна материјална и кривична одговорност дека понудата се поднесува независно без договор со другите учесници на јавниот оглас,
* изјава заверена на нотар за веродостојноста на податоците дадени со пријавата за учество,
* друга потребна документација утврдена во јавниот оглас,
* понуда за износот на годишната закупнина и
* изјава (заверена на нотар) од основачите и одговорното лице во правното лице дека не биле основачи или управители на правното лице кое користело пасиштето и/или, земјоделско земјиште во државна сопственост под закуп, а кое не ги исполнило обврските од тој договор и

б) за физички лица:

* + понуда (образец од ЈП Пасишта),
  + доказ за намирени обврски по однос на даночни обврски и придонеси по основ на: персонален данок на доход, данок на додадена вредност, данок на добивка, придонеси од задолжително социјално осигурување,
  + фотокопија од лична карта,
  + потврда за упис во единствениот регистар на земјоделски стопанства решение за регистриран вршител на земјоделска дејност или доказ од централен регистар за регистриран трговец поединец,
  + доказ за намирени обврски по однос на подмирени обврски од закуп на пасиште во државна сопственст,
  + програма за користење на пасиштето која содржи основни податоци за семејството, техничко - технолошката опременост, целта за која ќе го користи пасиштето и пазарните аспекти и износ на планирана инвестиција,
  + изјава за веродостојноста на податоците дадени со пријавата заверена на нотар,
  + изјава дадена под целосна материјална и кривична одговорност дека понудата се поднесува независно без договор со другите учесници на јавниот оглас, а која е во спротивност на членот 24 од овој закон,
  + друга потребна документација утврдена во јавниот оглас,
  + понуда за износот на годишната закупнина и
  + изјава заверена на нотар дека не бил основач или одговорно лице во правното лице кое користело пасиште и/или земјоделско земјиште во државна сопственост под закуп, а кое не ги исполнило обврските од тој договор.

1. Некомплетни и ненавремено доставени пријави на јавниот оглас нема да се разгледуваат.

## ****Член 39****

**Постапка со прибирање на понуди**

1. Постапка за давање на пасиштата во државна сопственост во закуп со прибирање на понуди се спроведува кога понудувачите самостојно со геодетски елаборат изработен од страна на трговец поединец овластен геодет или трговско друштво за геодетски работи ги определуваат катастарските податоци со точни мери и граници на Пасиштата во државна сопственост за кое поднесуваат понуда за добивање во закуп во рамки на катастарската општина во која се објавува пасиштето.
2. Предмет на постапката од ставот (1) на овој член може да биде пасиште во државна сопственост кое е слободно, или со акт на орган на државната управа или единица на локалната самоуправа или судска одлука врз кое нема востановено право на закуп, право на плодоуживање, за кое не се води постапка за денационализација или постојат други пречки за доделување на паисштето во закуп.
3. Постапката за давање на Пасиштата во државна сопственост во закуп со прибирање на понуди ја спроведува Комисија формирана согласно со членот 6 од овој закон.

## ****Член 40****

**Објавување на повик**

* + 1. Постапката со прибирање на понуди се спроведува со објавување на јавен повик за доставување на понуди.
    2. ЈП пасишта донесува одлука за објавување на јавен повик за доставување на понуди за давање во закуп на Пасиштата во државна сопственост.
    3. Повикот од ставот (1) на овој член се објавува на начин утврден во членот 18 став (1) од овој закон.
    4. Повикот за доделување на пасиште во државна сопственост над 10 хектари особено содржи:
    - покана за доставување на понуда за земање на пасиштата во државна сопственост под закуп,
    - катастарска општина каде што се наоѓа пасиштето за кое може да се поднесе понуда,
    - максималната површина во хектари што може да ја добие еден понудувач,
    - најнизок износ на годишна закупнина по хектар кој можат да го понудат,
    - банкарска гаранција за учество во постапка,
    - банкарска гаранција за квалитетно и навремено извршување на договорот,
    - намена на Пасиштата,
    - времетраење на закупот согласно со членот 18 од овој закон,
    - потребната документација и
    - рок за поднесување на понудите.
    1. Повикот за прибирање на понуди за пасишта до 10 хектари ги содржи елементите од ставот (4) алинеи 1, 2, 3, 4, 7, 8, 9 и 10 на овој член.
    2. Во постапката со прибирање на понуди, понудувачите покрај документацијата од членот 32 на овој закон, доставуваат и геодетски елаборат изработен од страна на трговец поединец овластен геодет или трговско друштво за геодетски работи со кој ги определуваат катастарските податоци со точни мери и граници на Пасиштата во државна сопственост за кое поднесуваат понуда за добивање во закуп.
    3. Најнискиот износ на годишна закупнина по хектар кој можат да го понудат заинтересираните понудувачи е просечната годишна закупнина во регионот за давање на пасиштето во државна сопственост под закуп постигната во последните три години.
    4. Комисијата врши избор на најповолен понудувач врз основа на критериумите од членот 40 на овој закон.
    5. Доколку не се исполнети условите од членот 25-а став 2 на овој закон, Комисијата ќе ја отфрли таквата понуда како недопуштена.

**Член 41**

**Банкарска гаранција за учество во постапка**

1. Банкарската гаранција за учество во постапката мора да биде безусловна, неотповиклива и наплатлива на првиот повик со важност од 120 дена сметано од последниот ден за поднесување пријави за учество на јавниот оглас.
2. Во рок од 14 дена по донесувањето на одлуката за избор на најповолен понудувач за давање на пасиште во државна сопственост под закуп, на понудувачите кои учествувале во постапката, а не се избрани како најповолни понудувачи им се враќа банкарската гаранција од ставот 1 на овој член.
3. Банкарската гаранција за учество во постапката на избраниот понудувач ќе му биде вратена откако ќе го потпише договорот и ќе достави банкарска гаранција за квалитетно и навремено извршување на договорот.
4. Банкарската гаранцијата за учество во постапката се наплаќа доколку:
   * избраниот понудувач одбие да го потпише договорот согласно со условите од јавниот оглас или јавниот повик или потпишувањето на договорот го условува со измени или дополнувања кои не се предвидени во огласот,
   * учесникот во текот на постапката ја повлече понудата или
   * избраниот понудувач не предаде банкарска гаранција за квалитетно и навремено извршување на договорот.

**Член 42**

**Валидност на постапката и нејзино повторување**

1. Постапката за давање на пасиште во државна сопственост под закуп за површини до 10 хектари може да се спроведе иако во неа зел учество и само еден понудувач.
2. Во случај на неправилности во постапката за давање на пасиште во државна сопственост под закуп, утврдени од страна на Комисијата од членот (6) на овој закон, директорот на предлог на Комисијата, го поништува целиот или дел од јавниот оглас или повикот за прибирање на понуди.
3. Предлогот од ставот (2) на овој член, кој задолжително ги содржи причините за поништување на јавниот оглас или повикот за прибирање на понуди Комисијата може да го даде најдоцна до истекувањето на рокот од членот 42 став 1 на овој закон.

**Член 43**

**Исправка на јавниот оглас**

1. Во случај на неправилности во постапката за давање на пасишта во државна сопственост под закуп, утврдени од страна на Комисијата за давање под закуп на пасиште во државна сопственост по пат на јавно наддавање од членот 42 на овој закон, министерот предлог на Комисијата за давање под закуп на пасиште во државна сопственост по пат на јавно наддавање, врши исправка на јавниот оглас.
2. Предлогот за исправка и исправката во јавниот оглас се врши најдоцна 15 дена пред истекот на рокот за пријавување на јавниот оглас, а предлогот за поништување, кој задолжително ги содржи причините за предлогот Комисијата за давање под закуп на пасиште во државна сопственост по пат на јавно наддавање може да го даде најдоцна до истекување на рокот за спроведување на јавно наддавање.
3. Исправката во јавниот оглас се објавува на начин утврден во член 29 став (1) од овој закон.

**Член 44**

**Критериуми**

1. Комисијата врши избор на најповолен понудувач врз основа на највисока понудена годишна закупнина освен за површини на пасиште до 10 ха каде изборот на најповолен понудувач се врши и според местото на живеење, односно седиштето на понудувачот во однос на огласеното пасиште и правниот статус на понудувачот.
2. Големината на површината на Пасиштата во државна сопственост која може да се даде под закуп на еден учесник во спроведени постапки по пат на јавен оглас ќе зависи од материјално-техничката опременост, односно расположливиот број на грла добиток на подносителот по еден хектар во моментот на поднесување на пријавата и бројот на вработени, како и од големината на површината на Пасиштата во државна сопственост кое го има во закуп понудувачот во моментот на поднесување на понудата во однос на вкупната материјално-техничката опременост, односно вкупниот расположлив број на грла добиток и бонитетот на пасиштето доколку е спроведена инвентеризација.
3. Поблиските критериумите од ставовите 1 и 2 на овој член ги пропишува министерот.

**Член 45**

**Јавно наддавање**

1. Изборот на најповелен понудувач во постапката по јавен оглас за давање на пасиште во државна сопственост над 10 хектари, се врши врз основа на највисоко понудена годишна запупнина по хектар постигната по пат на јавно наддавање.
2. Постапката за давање на пасиште во државна сопственост под закуп за површини над 10 хектари може да се спроведе иако во неа земал учество и само еден понудувач и наддаде над почетната цена.
3. Минималните технички стандарди, начинот на тонско и ведео снимање на наддавањето како и процедуралните правила за наддавање ги пропишува министерот.
4. Почетниот износ на елекронското јавно наддавање од ставот 1 на овој член е во висина на почетната цена согласно член 32 од овој закон.
5. Комисијата за давање под закуп на пасиште во државна сопственост по пат на јавно наддавање води записник од отварање на понудите, изготвува извештај за комплетност и соодветност на понудите, ја организира и спроведува постапката за јавно наддавање, води записник за одржаните јавни наддавања.
6. Комисијата за давање под закуп на пасиште во државна сопственост по пат на јавно наддавање во рок од 7 дена по истекот на рокот за поднесувањето на пријавите, по електронски пат или препорачана пошта ги известува подносителите на пријавите на јавниот оглас за комплетноста и соодветноста на пријавата согласно условите од јавниот оглас, при што на понудувачите кои доставиле комплетна и соодветна пријава им овозможува физичко присуство за учество на јавното наддавање, а на понудувачите кои доставиле некомплетна или несоодветна пријава им доставува известување дека истите нема да учествуваат на јавното наддавање.
7. Понудувачите кои доставиле комплетна и соодветна пријава, на денот на јавното наддавање, имаат обврска да бидат присутни на местото за јавно надавање најмалку 30 миниути пред почетокот на јавното надавање за да учествуваат на јавното наддавање.
8. Јавно наддавање започнува со објавување на почетната цена по хектар на Пасиштата предмет на закуп, а се спроведува по пат на наддавање од страна на учесниците во јавното наддавање.
9. За успешно спроведена постапка за јавно наддавање потребно е да има најмалку едно постапно наддавање не пониска од 5% од утврдената почетна цена на годишната закупнина над почетната цена по хектар.
10. Јавното наддавање не може да трае пократко од 15 минути. Јавното наддавање се смета за завршено во моментот на истекот на времето определено во објавата, при што доколку во истекот на последните две минути од определеното време за траење на јавното наддавање, од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда.
11. Јавното наддавање продолжува неограничено се додека во временски интервал од две минути има нова понуда не пониска од 5% од последната доставена понуда.
12. Комисијата за давање под закуп на пасиште во државна сопственост по пат на јавно наддавање по завршување на јавното наддавање изготвува записник за спроведеното јавно наддавање по електронски пат или препорачана пошта го доставува до сите учесници на јавното наддавање.
13. Избран најповолен понудувач е лице учесник на јавно наддавање односно од приемот на известувањето за избран најповолен понудувач кој понудил последна цена и која е највисока постигната закупнина по хектар понудена на јавното наддавање.
14. За текот на јавното наддавање учесниците имаат право на приговор во рок од три дена по завршувањето на јавното наддавање до Комисијата за давање под закуп на пасишта во државна сопственост по пат на јавно наддавање која одлучува по однос на приговорот со решение во рок од пет дена од приемот на приговорот.
15. Против решението од ставот 13 на овој член, учесникот на наддавањето во рок од 15 дена од приемот на решението има право на жалба до Државната комисија за одлучување во управна постапка и постапка од работен однос од втор степен.
16. Постапката за јавно наддавање завршува по истекот на рокот за поднесување на приговор доколку не е поднесен ниту еден приговор односно до донесување на решение по приговорот доколку не е поднесена жалба против решението, а ако е поднесена жалба против решението од ставот 13 на овој член, по правосилноста на решението.

**Член 46**

**Одлука за избор**

(1) Доколку изборот на најповолен понудувач се врши без спроведување на постапка за јавно наддавање на пасиште во државна сопственост до 10 хектари, Комисијата за давање под закуп на пасиште во државна сопственост води записник за отворање на понудите, изготвува извештај за евалуација на понудите и е должна во рок од 45 дена по завршувањето на јавниот оглас или јавниот повик да донесе одлука за избор на најповолен понудувач.

(2) Формата и содржината на образецот на записникот и извештајот од ставот 1 на овој член, ги пропишува директорот на ЈП Пасишта.

(3) По донесувањето на одлуката од ставот (1) на овој член, во рок од 15 дена, Комисијата по писмен пат ги известува учесниците за извршениот избор.

**Член 47**

**Правен лек**

(1) Понудувачот кој не е задоволен од извршениот избор по јавниот оглас спроведен без постапка за јавно наддавање или повик за прибирање на понуди, може во рок од 15 дена од денот на приемот на одлуката, да покрене постапка пред надлежниот редовен суд.

**Член 48**

**Склучување на договор за закуп**

(1) Со избраниот понудувач директорот склучува договор за закуп во писмена форма.

(2) Договорот за закуп од ставот 1 на овој член со избраниот понудувач се склучува во рок од 30 дена од денот на приемот на известувањето за избор на најдобар понудувач.

(3) Избраниот понудувач во постапка по јавен оглас за површини до 10 хектари во рокот од ставот 2 на овој член, е должен пред склучување на договорот да достави изјава заверена на нотар дека не е поврзано лице во смисла на членот 18 став (7) од овој закон со другите учесници на јавниот оглас.

(4) Доколку во рокот од ставот 2 на овој член избраниот понудувач не го склучи договорот за закуп или не достави банкарска гаранција за квалитетно и навремено извршување на работите, ЈП Пасишта го склучува договорот со следниот рангиран понудувач согласно со неговата понуда. Следниот рангиран понудувач за склучување на договор се утврдува врз основа на записникот за спроведеното јавно наддавање, односно извештајот за евалуација на понудите доколку изборот на најповолен понудувач се врши без спроведување на постапка за јавно наддавање изготвени од страна на комисијата од член 6 на овој закон

(5) Избраниот понудувач кој нема да го склучи договорот за закуп во рокот од ставот (2) на овој член или нема да достави банкарска гаранција за квалитетно и навремено извршување на работите, е должен во рок од 15 дена од истекот на рокот за склучување на договорот за закуп односно рокот за доставување на банкарска гаранција за квалитетно и навремено извршување на работите, на име надоместок на штета да плати износ во висина на понудената годишна закупнина независно од наплатата на банкарската гаранција за учество во постапката.

(6) Договорот за закуп влегува во сила со денот на воведувањето во владение на закупецот врз Пасиштата предмет на договорот од страна на закуподавачот и тоа само за површините за кои е воведен во фактичка власт. Пасиштата предмет на договор за закуп кое нема да биде ставено во владение на закупецот во рок од една година од денот на склучувањето на договорот, може да биде предмет на нови постапки предвидени согласно со овој закон за давање на Пасиштата во државна соспвеност во закуп или плодоуживање.

(7) Договорот за закуп кој не е склучен во писмена форма не произведува правно дејство.

(8) На договорот од ставот (1) на овој член соодветно се применуваат одредбите од Законот за облигационите односи доколку поинаку не е уредено со овој закон.

**Член 49**

**Банкарска гаранција за квалитетно и навремено извршување на договорот**

(1) Избраниот понудувач на јавен оглас за давање на пасиште во државна сопственост во закуп или на јавен повик за прибирање на понуди за површина над 10 ха, по склучување на договорот во рок од 15 дена е должен да достави банкарска гаранција за квалитетно и навремено извршување на договорот  на сметка на Буџетот на Република Северна Македонија во висина на 5% од планираните инвестиции доколку истите се планирани во понудата на избраниот понудувач, но не помалку од висината на годишната закупнина.

(2) Банкарската гаранција за квалитетно и навремено извршување на договорот мора да биде безусловна, неотповиклива и наплатлива на првиот повик и изнесува 5% од планираните инвестиции доколку истите се планирани во понудата на избраниот понудувач, но не помалку од висината на годишната закупнина.

(3) Банкарската гаранција за квалитетно и навремено извршување на договорот треба да е со важност за целиот период на траење на договорот, а ќе се обновува на секои три години.

(4) Банкарската гаранција се доставува најкасно 30 дена пред истекот на рокот за обновување од ставот 3 на овој член.

(5) Во случај кога со записник за извршен инспекциски надзор се утврди дека закупецот ги реализирал планираните инвестиции согласно договорот за закуп, а банкарската гаранција од износот на годишната закупнина, банкарската гаранција се заменува со банкарска гаранција во висина на годишна закупнина средства му се враќаат на закупецот до висина на годишнмата закупнина.

(6) Доколку банкарската гаранција не биде обновена во предвидениот рок преставува основ за раскинување на договорот.

**Член 50**

**Содржина на договорот**

(1) Договорот за закуп особено содржи одредби за:

* + површина (метри квадратни) (хектари) што се дава под закуп,
  + катастарски податоци содржани во имотниот, односно поседовниот лист,
  + времетраење на закупот,
  + состојба во која се наоѓа пасиштето,
  + намена за користење на пасиштето,
  + спроведување на мерки за заштита од пожари согласно прописите зџа заштита од пожари на отворен простор
  + висина на закупнината,
  + рок на плаќање на закупнината,
  + податоци од програмата за користење на пасиштето (техничко-технолошката опременост, целта за која ќе го користи пасиштето и пазарните аспекти и износ на планирана инвестиција), доколку закупец е физичко лице односно податоци од бизнис планот (техничко-технолошката опременост, применета технологија, број на вработени, пазарни аспекти и очекувани производно-економски резултати и износ на планирана инвестиција), доколку закупец е правно лице,
  + банкарска гаранција за квалитетно и навремено извршување на договорот и услови за нејзино активирање,
  + причини за раскинување на договорот,
  + причини за престанок на договорот и
  + отказен рок.

**Член 51**

**Воведување во владение и прибележување на договорот**

(1) На Пасиштата, предмет на договорот за закуп, закупецот се воведува во владение со записник, од страна на тричлена Комисија формирана од директорот, со учество на геодетско стручно лице регистрирано како трговец поединец, овластен геодет или трговско друштво за геодетски работи, кое врз основа на геодетски елаборат ќе изврши обележување на истото.

(2) Постапката и рокот за воведување во владение како и формата и содржината на образецот на записникот од ставот 1 на овој член, ги пропишува директорот.

(3) Трошоците за воведување во владение, освен трошоците за работата на Комисијата од ставот 1 на овој член, се на товар на закупецот.

(4) ЈП Пасишта е должно примерок од договорот за закуп и записникот за воведување во владение заедно со пријавата за запишување по електронски пат да ги доставува до Агенцијата за катастар на недвижности заради прибележување на договорот за закуп во катастарот на недвижности.

(5) Договорот од членот 44 од овој закон може да се измени со анекс на договор особено во случај на промена на доделените површини поради денационализација, трајна пренамена на доделеното пасиште во градежно или поради промени на податоците за површината на катастарската парцела настанати поради дигитализација на катастарските планови.

(6) Анексот на договорот од ставот 5 на овој член е основ за запишување на промената на податоците во јавната книга кои се однесуваат на површините дадени во закуп.

**Член 52**

**Приход од закупнината**

(1) Средствата од закупнината на Пасиштата во државна сопственост се уплатуваат на посебна сметка на ЈП Пасишта, 30% од средствата прибирани по основ закупнина се приход се реализираат преку програмата за инвентиризација од член 19 од овој закон.

**Член 53**

**Извештаи**

(1) За начинот на користење на Пасиштата и исполнување на обврските од договорот, закупецот е должен да доставува годишен извештај до ЈП Пасиште најдоцна до 31 декември во тековната година.

(2) Закупецот е должен на секои пет години да доставува извештај до ЈП Пасишта за реализација на бизнис планот, односно програмата од членот 31 на овој закон за користењето на пасиштето во државна сопственост кое го користи под закуп.

(3) Формата и содржината на извештаите од ставовите 1 и 2 на овој член, ги пропишува директорот на ЈП Пасишта.

**Член 54**

**Промена на бизнис план или програма**

(1) Закупецот за времетраење на договорот за закуп по претходна согласност на министерството може да изврши промени во бизнис планот, односно програмата од членот 46 на овој закон доколку поради правни или пречки кои не се настанати по вина на закупецот, истиот не биде воведен во владение на целата површина предмет на договорот или доколку биде воведен во владение по истекот на шест месеци од денот на склучувањето на договорот и тоа соодветно на површината за кој не бил воведен во владение, односно периодот за кој не бил воведен во владение.

(2) Министерството за земјоделство, шумарство и водостопанство согласноста од ставот (1) на овој член ја дава по претходно поднесено барање од закупецот кон кое се приложени променет бизнис план, односно програма од членот 31 од овој закон и записник од извршен инспекциски надзор за соодветност на промените во однос на површината за кој не бил воведен во владение, односно периодот за кој не бил воведен во владение, изготвен во рок од 30 дена од денот на поднесување на барањето за согласност.

(3) Закупецот по претходна согласност на министерството може да изврши и промена на начинот на користење на Пасиштата предмет на договорот кој не влијае на времетраењето на договорот за закуп и на планираните финансиски инвестиции и вработувања за Пасиштата кое било дадено во закуп.

(4) Против решението за одбивање на барањето за давање согласност од ставовите (2) и (4) на овој член, може да се покрене управен спор пред надлежен суд.

**Член 55**

**Престанување на договорот за закуп**

(1) Договорот за закуп престанува да важи во следниве случаи:

* со истекот на времето за кој е склучен,
* спогодбено меѓу договорните страни,
* Површината престане да биде пасиште заради трајна пренамена,
* со правосилно решение за денационализација (враќање и давање на надомест од ист вид),
* закупецот ги отуѓил објектите поставени на пасиштата дадени под закуп или ја изгубил сопственоста врз истите по кој било друг правен основ,
* со отворање на стечајна постапка,
* со отворање на ликвидациона постапка,
* при статусна промена на закупецот (присоединување, спојување или поделба),
* со бришење на правното лице од трговскиот регистар или друг регистар на упис,
* со смрт на закупецот и
* со бришење на индивидуалниот земјоделец од Регистарот за вршители на земјоделска дејност.

(2) Во случај на престанување на важење на договорот за закуп од случаите од ставот 1 алинеи 1 и 2 на овој член, како и во случај на раскинување на договорот од случаите од членот 52 на овој закон, закупецот е должен Пасиштата да го предаде во владение во состојба во која што го примил.

(3) Во случај на престанување на договорот за закуп од случаите од ставот 1 алинеи 6 и 7 на овој закон, надлежниот орган за водење на стечајната, односно ликвидациона постапка, се должни во рок од 15 дена од денот на нивното назначување писмено да го известат ЈП Пасишта за отворањето на постапката.

(4) Во случај на престанување на договорот за закуп од случаите од ставот 1 алинеи 3 и 4 на овој закон, а доколку на Пасиштата постојат насади со кои што се облагородува и се зголемува бонитетот на пасиштето или објектите изградени согласно со овој закон, имотно правните односи меѓу сопственикот на насадите или објекти изградени согласно со овој закон и надлежниот државен орган за располагање со градежното земјиште во државна сопственост, односно  новиот сопственик на Пасиштата согласно со Решението за денационализација, се уредуваат согласно со одредбите од Законот за облигационите односи, Законот за денационализација  и Законот за експропријација.

(5) Престанувањето на важењето на договорите за закуп во случаите од ставот 1 на овој член го утврдува министерот со решение.

**Член 56**

**Раскинување на договор за закуп**

(1) Договорот за закуп закуподавецот може еднострано да го раскине со изјава во следниве случаи:

* закупецот не плаќа закупнина според договорот,
* пасиштата дадени под закуп не се користи согласно со намената за кои се дадени,
* пасиштата дадени под закуп се користат спротивно на договорот,
* пасиштата дадени под закуп се користат спротивно на овој закон,
* пасиштата се даваат во подзакуп,
* закупецот не ги доставил извештаите од членот 34 на овој закон,
* закупецот не го остварува бизнис планот, односно програмата од членот 31 на овој закон,
* закупецот не ја достави, односно обнови банкарската гаранција за квалитетно и навремено извршување на договорот од членот 45 од овој закон,
* пасиштата се користат спротивно на прописите за заштита на животната средина,
* доколку се утврди дека е дадена лажна изјава согласно членот 31 ставот (1) и
* доколку за пасиштата дадени под закуп е склучен договор за продажба согласно со Законот за продажба на земјоделското земјиште во државна сопственост.

(2) Во случаите на раскинување на договорот од ставот 1 на овој член, закупецот е должен записнички да го предаде во владение пасиштето во државна сопственост по собирање на тековната реколта, но не подолго од една година од денот на раскинувањето на договорот и да ги отстрани сите движни и недвижни ствари. Записникот за предавање на владението го потпишуваат закупецот и тричлена Комисија за одземање на владение формирана од директорот.

(3) Доколку закупецот во рокот од ставот 2 на овој член записнички не го предаде владението и не ги отстрани сите движни и недвижни ствари, министерот на предлог на комисијата од став 2 на овој член со решение ќе го одземе владението и ќе ги отстрани насадите и останатите движни и недвижни ствари на сметка на дотогашниот закупец.

(3) Закупецот чиј договор е раскинат согласно со ставот 1 од овој член нема право да учествува на јавен оглас за давање на пасиште во државна сопственост под закуп во наредните пет години.

(4) Трошоците на Министерството за отстранување сите движни и недвижни ствари согласно со ставот 3 на овој член, дотогашниот закупец е должен да ги надомести во рок од 15 дена од приемот на решението за одземање на владението.

**Член 57**

**Изјава за раскинување**

(1) Изјавата за раскинување од причина утврдена во членот 52 став (1) алинеја 1 од овој закон се изјавува во рок од 60 дена од денот на истекот на рокот за плаќање на закупнината, по претходно доставена опомена до закупецот. Опомената се доставува во рок од 15 дена од денот на истекот на рокот за плаќање на закупнината.

(2) Договорот за закуп нема да се раскине доколку закупецот во рокот утврден во опомената ја плати закупнината со законска казнена камата за периодот на доцнење или достави изјава заверена на нотар дека плаќањето на закупнината ќе го врши со пребивање на обврската за закупнина со побарувања по основ на финансиска поддршка согласно со Законот за земјоделство и рурален развој за тековната година за што доставува копија од барањето за финансиска поддршка по Годишната програма за финансиска поддршка во земјоделството поднесено во тековната година.

(3) Договорот за закуп кај кој плаќањето на закупнината согласно со изјавата на закупецот ќе се врши со пребивање на обврската за закупнина со побарувања по основ на финансиска поддршка согласно со Законот за земјоделство и рурален развој ќе се раскине доколку закупецот во рок од една година од давањето на изјавата не достави решение издадено од Агенцијата за финансиска поддршка во земјоделството и руралниот развој за пребивање на обврските за закупнина со побарувањата по основ на доделена финансиска поддршка или доказ дека ја платил закупнината со законска казнена камата од денот на доспевање на побарувањето до денот на плаќањето.

(4) Закупците плаќањето на закупнината со пребивање на обврската за закупнина со побарувања по основ на финансиска поддршка согласно со Законот за земјоделство и рурален развој можат да го искористат најмногу три пати за времетраењето на договорот за закуп.

**Член 58**

**Пренесување на корисничко право**

(1) Во случај на престанок на договорот за закуп од причините од членот 51 став (1) алина 4 од овој закон, корисничкото право може да се пренесе на правните следбеници на закупецот, под истите услови како во договорот кој бил склучен со закупецот кој извршил статусни промени, по претходно целосно плаќање на достасаниот, а неплатен надоместокот за закупнина.

(2) Корисничкото право се пренесува со непосредна спогодба склучена меѓу министерството и правниот следбеник од ставот (1) на овој член за преостанатиот период на времетраење на закупот од основниот договор.

(3) Во случај на престанок на договорот за закуп од причините од членот 51 став (1) алинеја 9 на овој закон, корисничкото право може да се пренесе со непосредна спогодба склучена меѓу министерството и наследниците на закупецот под услови предвидени во договорот кој бил склучен со закупецот, за преостанатиот период од времетраењето на закупот.

(4) Доколку постојат повеќе правни следбеници, односно наследници на закупецот, непосредната спогодба се склучува по претходно приложена спогодба од правните следбеници, односно наследници.

(5) Во случај на престанок на договорот за закуп склучен со индивидуален земјоделец поради бришење од Регистарот за вршители на земјоделска дејност, корисничкото право може да се пренесе на друг член на семејството на закупецот под истите услови како во договорот кој престанал да важи, по претходно целосно плаќање на достасаниот, а не платен надоместок за закупнина.

(6) Корисничкото право согласно со ставот (5) на овој член се пренесува со непосредна спогодба склучена меѓу министерството и членот на семејството кој ќе го определи закупецот од договорот кој престанал да важи и кој е согласен врз него да се пренесе правото на закуп за преостанатиот период на времетраење на закупот од основниот договор.

(7) Правото на склучување на договор со непосредна спогодба од овој член може да се оствари со поднесено барање, најдоцна во рок од шест месеци од денот на настапувањето на случаите за престанок на договорот за закуп.

(8) Формата и содржината на образецот на барањето од ставот 5 на овој член и потребната документација ги пропишува министерот.

**Член 59**

**Закуп со непосредна спогодба**

(1) За потребите на јавните научни и државно образовни институции од областа на земјоделството и за училишта за средно образование основани од општината и градот Скопје од областа на земјоделството, како и за потребите на казнено-поправни и воспитно-поправни установи за вршење на производна дејност од страна на осудени лица, директорот може Пасиштата во државна сопственост да го дава во закуп со непосредна спогодба по претходна согласност од Владата на Република Северна Македонија.

(2) Пасиштата од ставот 1 на овој член се дава за период најмногу до 20 години без надоместок за закупнина.

(3) Пасиштата во државна сопственост може да се даде под закуп со непосредна спогодба од страна на министерот, по претходна согласност од Владата на Република Северна Македонија, во случај кога на пасиштето има поставено објекти изградени согласно со овој закон, а закупецот по кој било правен основ располага со објектите, или пак сопственост врз истите стекнал друг по кој било друг правен основ.

(4) Непосредната спогодба од ставот 3 на овој член се склучува со новиот сопственик на објектот изграден согласно со овој закон под исти услови од договорот склучен со претходниот закупец за преостанатиот период од основниот договор.

(5) Доколку постојат повеќе нови сопственици на објектите, непосредната спогодба од ставот 4 на овој член се склучува по претходно приложена спогодба од новите сопственици.

(6) Правото на закуп на Пасиштата во државна сопственост согласно со овој член се остварува по поднесено барање од институциите од став 1, односно од сопствениците од ставот 3 на овој член, по претходно целосно плаќање на достасаниот, а неплатен надоместок за закупнина.

(7) Формата и содржината на образецот на барањето од ставот 6 на овој член и потребната документација ги пропишува министерот.

(8) Големината на површината која согласно со ставовите 1 и 2 на овој член  може да се додели на една јавна научна и државна образовна институција од областа на земјоделството се определува во зависност од бројот на студенти кои треба да изведуваат практична настава на Пасиштата, бројот и видот на научно истражувачки активности кои се извршуваат, бројот и видот на сточен фонд со кој располага наменети за потребите на научно истражувачките и образовни активности и квалитетот на земјиштето.

(9) Големината на површината која согласно со ставовите 1 и 2 на овој член може да се додели на едно училиште за средно образование основано од општината или градот Скопје од областа на земјоделството се определува во зависност од бројот на ученици кои извршуваат практична настава на Пасиштата, бројот и видот на сточен фонд со кој располага наменети за потребите на образовниот процес, број и вид на наставните профили во училиштето, местоположбата на училиштето и квалитетот на земјиштето.

(10) Критериумите од ставовите 8 и 9 на овој член поблиску ги пропишува Владата на Република Македонија на предлог на министерот.

**Член 60**

**Продолжување на договорот за закуп**

(1) По истекот на времетраење на склучениот договор за закуп на пасиште во државна сопственост по барање на закупецот, доколку закупецот во целост ги исполнил обврските од договорот за закуп, министерот може по претходно позитивно мислење од Државното правобранителство на Република Северна Македонија и по претходна согласност од Владата на Република Северна Македонија со непосредна спогодба да склучи нов договор за закуп со закупецот, но најмногу за период од пет години.

(2) Износот на годишната закупнина во договорот за закуп со непосредна спогодба од ставот 1 на овој член се утврдува во висина на почетната цена утврдена согласно со членот 32 од овој закон, а доколку износот на годишната закупнина која дотогаш ја плаќал закупецот согласно со договорот за закуп била повисока во тој случај го плаќа повисокиот износ на закупнината.

(3) Закупецот барањата од ставовите 1 на овој член може да ги поднесе до Министерството за земјоделство, шумарство и водостопанство во рок од шест месеци пред истекот на времетраењето на договорот за закуп.

(4) Формата и содржината на образецот на барањата од ставот 1 на овој член и потребната документација ги пропишува директорот.

1. **НАДЗОР**

**Член 61**

**Надзор**

(1) Надзор над спроведувањето на одредбите на овој закон и прописите донесени врз основа на овој закон врши Државниот инспекторат за земјоделство.

(2) Работите на инспекциски надзор ги вршат државните инспектори за земјоделство.

**Член 62**

**Инспекциски надзор**

(1) Инспекциски надзор на градби на одредбите од членот 4 на овој закон вршат градежните инспектори на општините и на општините во градот Скопје.

(2) Инспекторите од ставот 1 на овој член, инспекцискиот надзор го вршат и преземаат мерки согласно со Законот за градење.

**Член 63**

**Заштита на пасишта**

1. На пасиштата и во нивна близина се забранува палење на оган, фрлање на комунален смет, градежен шут опасни материи.
2. Корисниците на пасиштата да се опремени со опрема за засење на пожари и се должни да спроведуваат мерки за заштита од пожари согласно со прописите за заштита од пожари на отворен простор.
3. Се забранува разорување на и противправно користење на пасиштата како добро од општ интерес без одобрение од надлежен орган.
4. Се забранува уништување на пасиштата со моторни возила, ратраци и други возила.
   * + 1. **ПРЕКРШОЧНИ ОДРЕДБИ**

**Член 64**

**Опомена**

* + 1. За прекршоците предвидени во члено 65 став (1) точка 3), 9), 10), 13) и 14) и член 66 став (1) точка 2), 8) и 9) од овој закон инспекторот со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците, утврдени со записник.ж
    2. Решението од ставот 1 на овој член, се донесува веднаш, а најдоцна во рок од осум дена од денот на изготвување на записникот.
    3. Инспекторот е должен да води евиденција за изречените опомени.
    4. Формата и содржината на евиденцијата за изречените опомени ја пропишува министерот за земјоделство, шумарство и водостопанство.

**Член 65**

* + 1. Глоба во износ од 500 до 1.000 евра во денарска противвредност ќе му се изрече за прекршок на правно лице микро трговец и мал трговец, во износ од 1.000 до 2.000 евра во денарска противвредност ќе му се изрече за прекршок на правно лице среден трговец и во износ од 1.000 до 3.000 евра во денарска противвредност ќе му се изрече за прекршок на правно лице голем трговец ако:
  + Не води регистар на пасишта во државна сопственост (член 20);
  + Врши индивидуално напасување без склучен договор за закуп на пасишта во државна сопственост (член 25 став 1);
  + Врши колективно напасување без да уплати пашарина до 15 март во тековната за претходната година (член 26 став 4);
  + Дава пасишта подзакуп и плодоуживање (член 27 став 3);
  + Не плаќа годишна закупнина најдоцна до 31 јули во тековната за претходната година (член 29 став 1);
  + Гради објекти на пасишта без одобрение кои не се во функција за наментата за која е дадена пасиштето (член 30 став 1);
  + Користи пасишта без да биде воведен во владение (член 48 став 6);
  + Користи пасиште без да биде воведен во владение и не врши прибележување на договорот во катастар за недвижности (член 51);
  + Не доставува годишен извештај за исполнување на обврските на договор најдоцна до 31 декември (член 53 став 1);
  + Не доставува извештај за реализација на бизнис планот на секои 5 години (член 53 став 2);
  + Врши промена на начинот на користење на пасишта кои се предмет на договор без претходна согласност на министерството (член 54);
  + По престанување на важење на договорот за закуп, пасиштето не го предаде во владение во состојба во која што го примил (член 55 став 2 );
  + Писмено не го извести ЈП за пасишта за отварање на стечајна односно ликвидациона постапка (член 55 став 3);
  + Не го предаде записнички пасиштето во владение по собирање на тековната реколта и не ги отстрани сите движни и недвижни ствари (член 56 став 2);
  + Корисничкото право го пренесува без склучена непосредна спогодба со министерството и правниот следбеник (член 58 став 2);
  + пали оган, фрла комунален смет, градежен шут и опасни материи.(член 63 став 1);
  + Корисникот на пасиштата не е опремен со опрема за гасење на пожари и не спроведува мерки за заштита од пожари согласно со прописите за заштита од пожари на отворен простор (член 63 став 2);
  + Презема дејствија спротивно на член 63 став 3 од овој закон.
  + Презема дејствија спротивно на член 63 став 4 од овој закон.

(2) Глоба во износ од 100 до 300 евра во денарска противредност ќе му се изрече и на одговорното лице во правното лице за сторен прекршок од ставот 1 на овој член.

(3) На правното лице покрај глобата од ставот 1 на овој член ќе му се изрече прекршочна санкција забрана за вршење одделна дејност во траење од три месеци до две години.

(4) На одговорното лице во правното лицепокрај глобата од став 2 на овој член ќе му се изрече прекршочна санкција забрана за вршење професија, дејност или должност во траење до 30 дена.

(5) Забраната од ставот 4 на овој член може да се замени со паричен надоместок само доколку прекршокот е сторен за прв пат.

Член 66

* + 1. Глоба во износ од 100 до 200 евра во денарска противвредност ќе му се изрече за прекршок на физичко ако:
* Врши индивидуално напасување без склучен договор за закуп на пасишта во државна сопственост (член 25 став 1);
* Врши колективно напасување без да уплати пашарина до 15 март во тековната за претходната година (член 26 став 4);
* Дава пасишта подзакуп и плодоуживање (член 27 став 3);
* Не плаќа годишна закупнина најдоцна до 31 јули во тековната за претходната година (член 29 став 1);
* Гради објекти на пасишта без одобрение кои не се во функција за наментата за која е дадена пасиштето (член 30 став 1);
* Користи пасишта без да биде воведен во владение (член 48 став 6);
* Користи пасиште без да биде воведен во владение и не врши прибележување на договорот во катастар за недвижности (член 51);
* Не доставува годишен извештај за исполнување на обврските на договор најдоцна до 31 декември (член 53 став 1);
* Не доставува извештај за реализација на бизнис планот на секои 5 години (член 53 став 2);
* Врши промена на начинот на користење на пасишта кои се предмет на договор без претходна согласност на министерството (член 54);
* По престанување на важење на договорот за закуп, пасиштето не го предаде во владение во состојба во која што го примил (член 55 став 2 );
* Не го предаде записнички пасиштето во владение по собирање на тековната реколта и не ги отстрани сите движни и недвижни ствари (член 56 став 2);
* Корисничкото право го пренесува без склучена непосредна спогодба со министерството и правниот следбеник (член 58 став 2);
* пали оган, фрла комунален смет, градежен шут и опасни материи.(член 63 став 1);
* Корисникот на пасиштата не е опремен со опрема за гасење на пожари и не спроведува мерки за заштита од пожари согласно со прописите за заштита од пожари на отворен простор (член 63 став 2);
* Презема дејствија спротивно на член 63 став 3 од овој закон.
* Презема дејствија спротивно на член 63 став 4 од овој закон.

Член 67

1. За прекршоците од членовите 65 и 66 од овој закон прекршочна постапка води и прекршочна санкција изрекува Прекршочна комисија формирана согласно Законот за Државниот инспекторат за земјоделство

Член 68

* + - 1. За прекршоците од членовите 65 и 66 од овој закон државниот инспектор за земјоделство е должен на сторителот на прекршокот да му предложи постапка за порамнување со издавање на прекршочен платен налог пред да поднесе барање за поведување на прекршочна постапка.
      2. Формата и содржината на прекршочниот платен налог ги пропишува министерот

Член 69

* + - 1. Одмерувањето на висината на глобата се врши согласно одредбите од Законот за прекршоците.

1. **ПРЕОДНИ И ЗАВРШНИ ОДРЕДБИ**

Член 70

(1) Сите корисници на пасиштата во државна сопственост за други цели наведени во член 12 од овој закон,имаат обврска да го регулираат правото на користење со ЈП за пасишта во рок од една година од денот на влегување во сила на овој закон.

Член 71

(1) Подзаконските акти од овој закон ќе се донесат во рок од една година од влегување во сила на овој закон.

**Член 71**

(1) Договорите за користење на пасиштата склучени пред влегувањето во сила на овој закон, важат до истекување на рокот утврден во договорите.

**Член 72**

(1) Со влегување во сила на овој закон претсанува да важи законот за пасиштата („Службен весник на Република Македонија” бр. 3/98, 101/00, 89/08, 105/09, 42/10, 116/10, 164/13 , 193/15 и 215/15)

**Член 73**

(1) Овој закон влегува во сила осмиот ден од денот на објавувањето во „Службен весник  на Република Северена Македонија.